Զենաիդա Պալլի

Զենաիդա Պալլի (, ), ռումին երգչուհի (մեցցո-սոպրանո), Ռումինիայի ժողովրդական արտիստուհի (1962)։

Կենսագրություն 
1944 թվականին ավարտել է Բուխարեստի կոնսերվատորիայի մեներգեցողության և դաշնամուրի դասարանները, դարձել տեղի օպերայի և բալետի թատրոնի մենակատարուհի։ Օժտված է թավշյա տեմբրի հնչեղ ձայնով։

1950-1960-ական թվականներին համարվել է Կարմենի (Բիզեի «Կարմեն») դերերգի լավագույն կատարողներից մեկը Եվրոպայում։ Մյուս դերերգերից են՝ Սֆինքս (Էնեսկուի «Էդիպ»), Սմարանդա (Գ․ Դումիտրեսկուի «Ապստամբություն»), Վանյա (Գլինկայի «Իվան Սուսանին»), Կոնչակովնա (Բորոդինի «Իշխան Իգոր»), Ազուչենա, Ամներիս (Վերդիի «Տրուբադուր», «Աիդա»), Ադալժիզա (Բելլինիի «Նորմա»)։

Հանդես է եկել նաև համերգներով։ Հյուրախաղերով եղել է շատ երկրներում, այդ թվում՝ Հայաստանում, մասնակցել Երևանի օպերայի և բալետի թատրոնի մի շարք ներկայացումների, ունեցել մենահամերգներ։

Արժանացել է Ռումինիայի պետական մրցանակի (1954)։

Ծանոթագրություններ 

Ռումինացի երգիչներ
Ռումինացի մեցցո-սոպրանոներ
20-րդ դարի օպերային երգիչներ
Ռումինացի երաժիշտներ